62025CO0160_INF
Tiesas (sestā palāta) 2025. gada 10. novembra rīkojums –[Wawicz] (
i
)
(lieta C-160/25)
Lūgums sniegt prejudiciālu nolēmumu – Tiesas Reglamenta 99. pants – Skaidri no judikatūras izsecināma atbilde – Patērētāju aizsardzība – Direktīva 96/13/EEK – Negodīgi noteikumi patērētāju līgumos – Noteikuma negodīgā rakstura konstatējuma sekas – Hipotekārā aizdevuma līgums, kas indeksēts ārvalsts valūtā – Piemērojamā valūtu maiņas kursa noteikšana – Konvertācijas noteikuma negodīgais elements – Preventīva iedarbība – Valsts tiesas pienākumi – Noteikuma negodīgā elementa atsevišķs raksturs
Patērētāju aizsardzība – Negodīgi noteikumi patērētāju līgumos – Direktīva 93/13 – Noteikuma negodīgā rakstura konstatējums – Tvērums – Hipotekārā aizdevuma līgums, kas izteikts vienā valūtā un indeksēts citā valūtā – Valsts judikatūra, kas ļauj saglabāt šo līgumu pēc noteikuma par valūtas maiņu starp šīm valūtām negodīgā elementa atcelšanas – Pieļaujamība – Nosacījums – Elements, kas nosaka autonomas saistības, kuras ir nodalāmas no citiem šajā noteikumā paredzētajiem pienākumiem – Valsts tiesas kompetencē esoša pārbaude
(Padomes Direktīvas 93/13 6. panta 1. punkts un 7. panta 1. punkts)
(skat. 24.–31., 34., 35. punktu un rezolutīvo daļu)
Rezolutīvā daļa
Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punkts un 7. panta 1. punkts
jāinterpretē tādējādi, ka
tiem nav pretrunā valsts judikatūra, saskaņā ar kuru kredītlīgums, kas noslēgts starp komersantu un patērētāju un kas izteikts vienā valūtā un indeksēts citā valūtā, paliek spēkā, lai gan tiek svītrots noteikuma elements par šīs valūtas pirkšanas un pārdošanas kursa noteikšanu, kurš paredz minētās valūtas vidējā konversijas kursa korekciju atbilstoši aizdevēja noteiktajai pirkšanas un pārdošanas starpībai, – sakarā ar šā elementa negodīgo raksturu, ja minētais elements ir līgumiska saistība, kas atšķiras no citām šajā noteikumā ietvertajām saistībām, tādējādi nosakot autonomas saistības, kuras var nodalīt no citiem minētajā noteikumā paredzētajiem pienākumiem.
(
i
)	Šīs lietas nosaukums ir izdomāts. Tas neatbilst neviena lietas dalībnieka reālajam personvārdam vai nosaukumam.